ડાંગ જિલ્લામાં જાન્યુઆરી મહિનામાં ઋતુચક્રનાં મોસમે મિજાજ બગાડતા ગામડાઓમાં ઘણા દિવસો સુધી વાદળછાયુ વાતાવરણનો અનુભવ થયો હતો, ડાંગ જિલ્લામાં સતત વાદળછાયા વાતાવરણનાં પગલે ડાંગી ખેડૂતોનાં શિયાળુ પાકો ઉપર પણ અસર વર્તાઈ છે, તેવામાં ફેબ્રુઆરી મહિનાનાં પ્રારંભનાં પ્રથમ દિવસે ડાંગ જિલ્લાનાં સાપુતારા સહીતનાં અનેક ગામડાઓમાં દિવસભર ઉષ્માભર્યા વાતાવરણનો મિજાજ બનતા જનજીવને એક દિવસ માટે વાદળછાયા વાતાવરણની પરિસ્થિતિમાંથી રાહત મેળવી હતી, સાપુતારામાં પણ શનિવારે દિવસ દરમ્યાન હળવા તડકાની સાથે ઉષ્માભર્યું કોમળ વાતાવરણ બની રહેતા ફરવા આવેલા પ્રવાસીઓને મોજ પડી ગઈ હતી, શનિવારે હળવાશભર્યા વાતાવરણમાં પ્રવાસીઓએ એડવેન્ચર એક્ટિવિટીઓનો આસ્વાદ માણી ધન્યતા અનુભવી હતી.